google/wiki40b huggingface dataset:
Need for Speed: Most Wanted

Apžvalga

„Need for Speed: Most Wanted“ yra „Need for Speed“ serijos žaidimas, kuriuo tikslas laimėti visas lenktynes, prizus ir tapti geriausiu miesto lenktynininku. Žaidime ryškiai pagerėjo grafikos ir detalių aspektai, garsas ir žaidimo garso takelis pasidarė solidesnis, padidėjo automobilių skaičius ir siužetas tapo spalvingesnis. Žaidimo siužetas prasideda, kai žaidimo pradžioje žaidėjas praranda savo automobilį, pralaimėjęs sukčiui lenktynininkui Razor, tada žaidimo žaidėjui su savo drauge Mia tenka lenktyniauti su 15 geriausių lenktynininkų Rockport City mieste ir grąžinti sau atgal savo automobilį. „Need for Speed: Most Wanted“ žaidime sugrįžo bėgimo nuo policijos režimas, kuriame labai įspūdingai perteikiamas režimo procesas, iš viso į gaudynes įsitraukti gali virš 20 policijos automobilių ir policijos sraigtasparnis, policija deda kelio spąstus ir barjerus, bėgant nuo policijos galima griauti restoranus ir degalines. Dar žaidime išliko seni „Need for Speed“ žaidimų režimai: circuit, drag race, sprint race ir knockout race. Žaidime atsirado galimybė pamatyti žaidėjo dokumentą „Rap Sheet“, kuriame parašyti geriausi lenktynių laikai, pasprukimai nuo policijos, gatvių iššūkiai, taktika ir technologijos. „Need for Speed: Most Wanted“ žaidime Rockport City miestas yra visiškai atviras lenktynėms, nuo industrinių rajonų iki miesto gyvenamųjų kvartalų.

Pagrindiniai veikėjai

„Need for Speed: Most Wanted“ žaidimo veikėjai visi yra žaidimo žaidėjo priešininkai, kurie kiekvienas turi savo reitingą „Blacklist“ sąraše. Žaidimo žaidėjo tikslas laimėti prieš visus šiuos lenktynininkus ir atgauti savo automobilį atgal.

Trasos

„Need for Speed: Most Wanted“ žaidime trasos nėra konkrečiai pavadintos, visos lenktynės vyksta Rockport City mieste, kuriame yra fermų, lygumų ir miškų regionai. Visos lenktynės vyksta dienos laikotarpiu.
Zbignev Jedinskij

Biografija

1966–1977 m. mokėsi Pabradės 1-ojoje vidurinėje mokykloje, 1982 m. baigė Kauno politechnikos institutą, inžinierius mechanikas.
1982–1986 m. Vilniaus statybos apdailos mašinų gamyklos meistras. 1986–2001 m. UAB „Pabradės kartono fabrikas“ vyriausiasis inžinierius. 2001–2002 m. UAB „Liejiniai“ direktorius, 2002–2003 m. UAB „Velga Vilnius“ cecho viršininkas, 2003–2004 m. UAB „Velga-Vilnius“ direktorius. 2005–2008 m. Vilniaus rajono savivaldybės mero patarėjas. 2010–2012 m. UAB „Nemenčinės komunalininkas“ direktorius.
1997–2012 m. Švenčionių rajono savivaldybės tarybos narys. 
Nuo 2012 m. Seimo narys.
Lietuvos lenkų sąjungos narys, Lietuvos lenkų rinkimų akcijos Švenčionių rajono skyriaus narys.
Sutuoktinė Marija, vaikai Irena, Edvard.
Andronovo kultūra

Andronovo kultūra – bronzos amžiaus archeologinė kultūra, pavadinta Andronovo kaimo (Krasnojarsko kraštas), prie kurio 1914 m. rasti pirmieji radiniai, vardu. Kultūrą 1927 m. išskyrė rusų archeologas Sergejus Teplouchovas.

Arealas

Andronovo kultūra buvo paplitusi 2 tūkstantmečio pr. m. e. viduryje ir antroje pusėje tarp Uralo ir Jenisiejaus (Kazachija, Vakarų Sibiras, Pietų Pauralė). Andronovo kultūra apima didelę teritoriją, skiriama įvairių jos variantų.

Kultūra

Žmonės gyveno pusiau žeminėse bei antžeminiuose pastatuose. Naudojo titnaginius ir metalinius dirbinius. Laidota kapinynuose ir pilkapynuose; dalis kapų su apskritais ir keturkampiais akmenų vainikais. Mirusieji laidoti nedeginti ir sudeginti. Rasta titnaginių dirbinių, metalinių įrankiu ir ginklų, plokščiadugnės keramikos, puoštos geometriniu ornamentu, žalvarinių ir auksinių papuošalų. Priskiriama indoeuropiečiams – indoiranėnams.
Pavirvytė (Mažeikiai)

Aplinkinės gyvenvietės

Gyvoliai – 6 km
Anužių senosios kapinės

Vieta

Kapinės neveikiančios, netaisyklingo ovalo plano, įrengtos aukštumos šlaite, apie 30 m skersmens, apjuostos stambių akmenų pylimo, kurio perimetras 96 m. Išorinėje pusėje pastebimos užslinkusio griovio liekanos.
Teritorija – 0,08 ha dydžio, apaugusi medžiais. Paviršius nelygus, žemėja į pietvakarius. Ties viduriu stovi koplytėlė, o 3 m į pietvakarius nuo jos yra kapas. Daugiau laidojimo žymių nesimato.
Priešais kapines vakarų pusėje stovi medinis anotacinis ženklas su užrašu "ANUŽIŲ K. / SENOSIOS KAPINĖS".

Koplytėlė

Pastatyta ant betoninio pamato, atsukta priekiniu fasadu į pietus. Medinė, stačiakampė stačiasienė, vienkamarė, atvira iš priekio, su prieangiu ir į priekį atsikišusiu frontonu, kurį remia 2 kolonėlės. Aukštis 2,04 m, plotis – 93 cm.

Kapas

Kapą ženklina 1,55 m ilgio rytų - vakarų kryptimi ir 75 cm pločio betoninis antkapis profiliuotais kampais, kurio rytų gale įmontuota statmena stačiakampė, 45×39 cm dydžio plokštė su iškalinėtu užrašu: „A † A / GAUDUTIENĖ / BARBORA / MIRĖ 1918 / LIUDI VAIKAI“. Kapą juosia 2,09×1,66 m dydžio geležinė, ažūrinė tvora, prie kurios atremtas 1,31 m aukščio geležinis, kaltinis, ornamentuotas kryžius, seniau stovėjęs kapinių centrinėje dalyje.

Istorija

Vadinamos Markapiais, Marų kapinaitėmis, Senkapiais. Įrengtos XVI a., veikė iki XIX a. Vėliau laidoti savižudžiai, nekrikštyti asmenys, dėl kitų priežasčių į Kartenos parapijos kapines nepriimti mirusieji. 1918 m. palaidoti nuo šiltinės mirę apylinkės gyventojai. XX a. 5 dešimtmetyje jose šalia nuo šiltinės mirusios senelės slapta palaidotas Kardo rinktinės partizanas Vytautas Gaudutis, žuvęs apie 1948-1950 m. netoli Anužių kaimo. Kapas sutvarkytas, apjuostas betoniniu antkapiu ir kaltine tvora. Kasmet gegužės mėnesį kaimo gyventojai rinkdavosi kapinėse į bendras pamaldas.
Nuo seno jas juosė stambių lauko akmenų pylimas, o viduje stovėjo keli mediniai kryžiai ir koplytėlė. Jiems sunykus, 1914 m. bendromis kaimo lėšomis senoji koplytėlė buvo atnaujinta, o abipus jos pastatyta po aukštą ąžuolinį kryžių. Netoliese pastatyta kita koplytėlė ir kaltinis, ornamentuotas kryžius. 1971 m. koplytėlė su Marijos Sopulingosios skulptūromis buvo paskelbta vietinės reikšmės dailės paminklu.
2000 m. Kartenos bendruomenės iniciatyva koplytėlė atnaujinta, o priešais kapines pastatytas anotacinis ženklas (meistras Arvydas Klovas).

Tyrimai

1991 ir 2006 m. žvalgė Julius Kanarskas, 1995 m. – Kultūros paveldo centro istorikės Loreta Kazlavickienė ir Jadvyga Verksnienė.
Ngavangas Namgijalas

Kilmė

Ngawang Namgyal gimė Ralunge, Tibete. Iš tėvo pusės jo giminės linija siekė Drogon Tsangpa Gyare, Drukpa budizmo mokyklos įkūrėją. Zhabdrung buvo laikomas Kunkhyen Pema Karpo reinkarnacija ir atsisėdo į sostą kaip jo paveldėtojas princas, tituluojamas šabdrungu.
Vėliau tarp šabdrungo ir Karmapa mokyklos lyderio kilo konfliktas. Dėl to 1616 m. Tsang Desi pareikalavo atiduoti šventas Ralungo relikvijas ir pasiuntė savo kareivius jų atimti jėga. Apie tai sužinojęs Ngawang Namgyal pabėgo iš Tibeto į pietus, dabartinį vakarų Butaną, kur įkūrė Čeri vienuolyną ties Timpu.

Butano suvienijimas

Ngawang Namgyal įtvirtino savo valdžią vakarų Butane pavergdamas konkurentus, kurie priklausė priešiškai Lapa Kagju budizmo mokyklai ir buvo pastatę keletą senųjų Butano dzongų. Vėliau jis užėmė ir likusias Butano dalis.
1627 m. jis pastatė Simtoka dzongą, kuris buvo strategiškai patogioje vietoje. Iš ten jis galėjo kontroliuoti tiek Paro slėnį vakaruose, tiek Trongso slėnį rytuose.
Taip pačiais metais į Butaną atvyko pirmieji europiečiai (portugalai jėzuitai Estevao Cacella ir João Cabral). Jie Butano valdovą apibūdino kaip labai malonų, apsišvietusį žmogų, besidomintį menu.
1634 m. įvyko "Penkių lamų kova", kurioje Ngawang Namgyal nugalėjo prieš jį suvienytas Tibeto ir Butano pajėgas. Nuo to laiko Butanas tapo vieninga šalimi.
Ngawang Namgyal pradėjo suvienyto Butano istoriją, kartu įsteigdamas ir dvasinių lyderių šabdrungų liniją, valdžiusią šalį iki XX a.
Virgin Galactic

Erdvėlaiviai

„SpaceShipOne“ ilgis siekia 8,5 m, o „SpaceShipTwo“ ilgis siekė 18,3 m. Erdvėlaiviuose naudojami hibridiniai raketiniai varikliai. „SpaceShipOne“ telpa 1 pilotas ir 2 keleiviai. Kompanijos erdvėlaiviai į orbitą paleidžiami su specialiu lėktuvu „WhiteKnight“ juos užkėlus į ~14 km aukštį.

Avarijos ir incidentai

Antrasis kompanijos aštuonvietis laineris „SpaceShipTwo“ subyrėjo per bandomąjį skrydį. Jo nuolaužos pažiro didelėje teritorijoje Mohavio dykumoje, maždaug 150 km į šiaurę nuo Los Andželo. Pirmosios išvados rodo, kad avarija įvyko dėl per anksti įsijungusios nusileidimo sistemos, bet tai galėjo įvykti dėl nesaugaus variklio ar naujo kuro su diazoto monoksidu ir nailono granulėmis.
S13

Kūrybos bruožai

Kurdamas S13 monotoniją apaugina susipinančiomis ir kitose dimensijose išplėtojamomis atmosferų kreivėmis. Prie jų jungdamas intensyvius akordus ir kvapą gniaužiančias bosines linijas, jis savo muziką paverčia tarsi „skaitmeniniu organizmu“. Vienatvė stipriai išgraviravo Justino pasąmonę, taip įtakodama nežemiškus garsus ir emocijas jo kūryboje. Sunkiai suvokiamu ir sumaišties kupinu pasauliu alsuoja ezoterinis singlas „Yourself“. Jame sintezatoriai ir kintančios ritmikos persipina su balsais iš kitų pasaulių, o pabaigoje pagaliau atrandamas taip trokštamas nušvitimas. „Mono“ – vienas labiausiai egzistencinių S13 kūrinių. Plastiškos bosinės linijos, ypač melancholiškos melodijos ir niūri kūrinio aura uždega jausmą, lyg stovėtumei ant milžiniško dangoraižio viršaus, o merkiantis lietus neštų amžinojo gyvenimo prisiminimus. Slapyvardžio „Secret thirteen“ reikšmė išplaukia iš sunkiai apibrėžiamų Justino minčių ir vis netikėtai gyvenime išnyrančio skaičiaus 13. Tik kurdamas jis susisuka į kūrybinį kokoną, o pasibaigus kūrybiniam procesui visus stebina savo dosnumu. Miksų trilogija „Now, Voyager“ aiškiai atspindi šio kūrėjo minčių horizontus ir išlydo bet kokias ribas muzikoje.
Diósgyőri VTK

Istorija

Klubas įkurtas 1910 m.
Obritkai (Lomžos apskritis)

Istorija

Pirmą kartą kaimas paminėtas XV a. pradžioje apie 1420 m., kai Mazovijos kunigaikštis Janušas I Senasis suteikė Stanislavui iš Ciechanovskos 40 valakų šių žemių, kurios buvo vadinamos Obryte.
Čekijos futbolo varžybos 1974–1975 m.

1974–1975 m. pirmenybės

Čekijos komandos žaidė Čekoslovakijos pirmenybėse, žr. Čekoslovakijos futbolo varžybos 1974–1975 m.
Slovakija Eurovizijoje

1994-1998 m.

Slovakija planavo debiutuoti konkurse 1993 metais, tačiau šaliai reikėjo pereiti specialią atranką Kvalifikacija za Millstreet. Šioje atrankoje dalyvavo septynios šalys, iš kurių Eurovizijoje dalyvaus tik tris pirmąsias vietas užėmusios šalys. Slovakija šiame etape užėmė ketvirtą vietą, todėl teko laukti dar vienerius.
Slovakijos dainos 1994-1998 m. nebuvo labai sėkmingas, 1994 m. užimtą 19 vieta, 1996 m. 18 vieta ir 1998 m. 21 vieta. Po 1998 m. konkurso transliuotojas STV nusprendė pasitraukti iš konkurso.

2009 m.

1994-1998 metais šalies transliuotojas STV dalyvius pasirinkdavo uždaru būdu. 2009 metais pirmą kartą surengė nacionalinį finalą. Finalą, kuris vyko 2009 m. kovo 8 d., laimėjo Kamil Mikulčík ir Nela Pocisková su daina "Leť tmou". Eurovizijos pusfinalyje duetas užėmė 18 vietą iš 19 dalyvių.

2013-2014 m.

2012 m. gruodžio 4 d., RTVS paskelbė apie pasitraukimą iš 2013 m. Eurovizijos.
2013 m. rugsėjo 9 d. paskelbė, kad šalis nebegrįš į 2014 m. Eurovizijos dainų konkursą.
Mecelle

Mecelle (osmanų kalba; arab. مجلة احكام عدلية Mecelle-i Ahkâm-ı Adliyye - „įstatymo nuostatų knyga“) - Osmanų imperijos civilinis kodeksas. Sudarytas 1869-1876 m. Įsigaliojo 1870 m. (patvirtintas imperiniais įsakais, irade). Pirmą kartą kodifikuota Šarija teisė. Orientacija - hanafitiškoji teisės mokykla (Madhhab). Parengė komisija. Vadovas Ahmed Cevdet Pascha. Reguliavimo sritys - komercinė teisė, daiktinė ir prievolių teisė. Mecelle vienodai galiojo religiniams (šeriat) ir pasaulietiniams (nizamiye) teismams bei Millet sistemai.
Turkijoje Mecelle galiojo iki pat XX a. pradžios (1926 m. spalio 4 d. įsigaliojo Turkijos civilinis kodeksas. Kai kur išliko ir XX a. II pusėje (pvz., Izraelyje iki 1984 m .
Gaveikėnai

Aplinkinės gyvenvietės

Strigailiškis
IGNALINAPalūšė

Istorija

Kaimas minimas nuo 1373 m.
Tadas Žukauskas

Tadas Žukauskas (g. 1982 m. Šiauliuose) – Lietuvos smuikininkas, kompozitorius, gitaristas bosistas.

Biografija

1993 m. pirmasis Karalienės Mortos premijos laureatas. Baigė Šiaulių I vaikų muzikos mokyklą. 2009 m. baigė meno aspirantūrą Lietuvos muzikos ir teatro akademijoje. Nuo 2004 m. lietuvių roko grupės „Bix“ bei avantgardinės muzikos grupės – perspektyvaus meno vyksmo „Ambitus“ narys.
Galaratė

Istorija

Kaimą įkūrė galai, o užėmus romėnams Galaratė tapo svarbiu kaimu Cizalpinėje Galijoje. Frankų laikais ant romėniškų įtvirtinimų pastatyta pilis šalia Šv. Marijos bazilikos. Pilies neliko, bet jos vietą žymi seni žemėlapiai ir gatvė Via Postcastello.
Po to, kai Otonė Viskontis 1287 m. sunaikino Kastelsepriją, Galaratė tapo didelės ir tuo metu svarbios Sepijo grafystės sostine. Tuo metu miestas klestėjo ir augo kaip ir per visą Viskončių valdymą iki prancūzų laikotarpio nuo 1450 m. Galaratė buvo svarbus prekybos centras Italijos ir užsienio rinkose. Čia buvo prekiaujama medvilne, apmušalais, linais ir tekstile. Tokios garsios šeimos kaip Rosnati, Reina, Masera, Palazzi, Macchi, Curioni, Mari ir Guenzati atstovavo aristokratijai ir pirklių klasei. Tada pagerėjo gyventojų padėtis, atsirado vietinė pramonė.
Dėl kovų tarp Viskončių ir Torianių šeimų, kurios baigėsi Dezijaus mūšiu, Galaratė prarado nepriklausomybę. XVI-XVIII a. miestą valdė ispanai, prancūzai, o vėliau austrai. Esant politiniam nestabilumui Galaratę savinosi Bentivolijų, Palavicinų, Karakiolų, Altempsų, Viskončių, Kastelbarkų šeimos.
1859 m. Galaratė tapo Italijos karalystės dalimi, o 1860 m. gruodžio 19 d. karalius jai suteikė miesto titulą.
XIX a. pabaigoje Galaratė tapo pramoniniu miestu ir patyrė didelę įtampą visuomenėje dėl staigių ekonominių ir socialinių permainų. Dabar pramoniniai gigantai išnyko, o jų gamyklos paverstos prekybos centrais ir plazomis.

Ekonomika

Air Italy būstinė yra Galaratėje.
USB atmintukas

USB atmintukas (USB raktas, USB atmintinė, „USB flešiukas“; angl. USB flash drive) – puslaidininkinė keičiama informacijos laikmena, į kurią duomenys įrašomi arba skaitomi blokais, panašiai kaip diske; atmintukas. Priešingai nei laikinojoje atmintinėje duomenys USB atmintuke išlieka ir atjungus jį nuo kompiuterio.

Paskirtis

Naudojamas duomenims tarp kompiuterių perkelti, dabartiniu metu visiškai pakeitė seniau naudotus lanksčiuosius magnetinius diskelius, taip pat vis dažniau naudojamas vietoj daugkartinio įrašymo optinių laikmenų (CD/DVD). Prie kompiuterio jungiamas per universaliąją magistralę (USB), įstatant atmintuką į jos jungties lizdą.

Talpa

Dabartiniu metu USB atmintukuose telpa iki 256 gigabaitų informacijos. Jau sukurtas ir 2 TB talpos atmintukai. Maksimali USB atmintukų talpa nuolat didėja.
Oita Trinita

Istorija

Klubo ištakos siekia 1994 m. 
2018 m. J2 lygoje buvo antri ir pateko į elito divizioną kaip antra geriausia komanda.
Maisiejūnų piliakalnis

Aplinkiniai piliakalniai

Kauno pilis 25 km
Dovainonių piliakalnis 5,7 kmLašinių piliakalnis (Kaišiadorys) 2,9 kmBijautonių piliakalnis 5,5 kmDabintos piliakalnis 8 kmMūro Strėvininkų piliakalnis 11 kmVarkališkių piliakalnis 7 km
Visginų piliakalnis 7 kmBurčiakų piliakalnis 4 kmBuivydonių piliakalnis 10 km
Pridotkų piliakalnis 6 km
Apačių kapitonas

Turinys

Pagrindinis filmo herojus – iš indėnų genties kilęs karininkas, sąžiningai atlikęs savo pareigą, tačiau kitų akyse ir toliau likęs „purvinu indėnu“. Kartą sunkiai sužeistas mirštantis vyras prisaikdina jį neleisti įvykti „balandžio rytui“. Mėgindamas išsiaiškinti, kas tai yra, kapitonas tampa sąmokslo nužudyti JAV prezidentą Ulisą Grantą liudininku...
El. enciklopedija

Elektroninė enciklopedija – žinynas lietuvių kalba apie interneto išteklius bei įvairius tinklalapius.
Autoriai – Simon Adams, Andy Catling ir kt. Iš anglų kalbos žinyną vertė Audronė Tupikina, Ovidijus Stokys ir kiti.

Apimtis

Elektroninėje enciklopedijoje – 448 psl. Formatas: 22x28 cm.

Turinys

El. enciklopedija pateikia daug nuorodų į interneto puslapius, aprašo pačius įdomiausius tinklalapius.
FC Lustenau 07

Istorija

Klubas buvo įkurtas 1907 m., daugelį sezonų žaidė žemesniuosiuose divizionuose.
Robertas Krumbholcas

Biografija

1889 m. baigė Berlyno universitetą, daktaras. Panaudodamas Prūsijos slaptojo valstybės archyvo Karaliaučiuje medžiagą parašė studiją „Žemaičiai ir Vokiečių ordinas iki Melno taikos“ (Samaiten und der Deutsche Orden bis zum Frieden am Melno-See 2 d. 1889-1890 m.), kurioje yra XIV a. – XV a. Žemaitijos žemėlapis. Iš vokiečių kronikų tendencingai rinko faktus, aiškindamas ordino santykius su žemaičiais, kuriuos 1404-1409 m. valdė kryžiuočiai ir siekdamas įrodyti tariamą Žemaitijos nepriklausomybę nuo Lietuvos Didžiosios kunigaikštystės. Anot jo, LDK neva nepajėgusi priešintis stiprėjantiems kryžiuočių puolimams.
Jievaras

Jievaras – gyvybės medis, simbolizuojantis auginamų javų dygimo bei augimo nesibaigiamumą, amžinumą. Gyvybės medis Jievaras dinamiškosios jėgos gyvastingumo pasireiškimas. Tai nuolat gimdančio, moteriško prado simbolis. Kai kada Jievaras javų dvasia, kuriai aukos atnašaujamos po rugiapjūtės. Jievaras buvo vaizduojamas su moteriškais atributais – su kasa ar plaukų kuokštu, o tai būdinga deivei moteriai.

Apeigos Jievarui

Jievarui apeigos buvo atliekamos per rugiapjūtės pabaigtuves. Svarbus apeigų momentas, kad žemė netaptų bevaisė, buvo aukojimas duonos, kartais sūrio, kuriuos užkasdavo į žemę toje vietoje, kur buvo nupjauti paskutiniai rugiai sakant: „Davei man, žemele, duodam ir tau“. Paprastai moterys, baigdamos pjauti, su prijuostėmis ar skarelėmis, bet ne plika ranka (kuri laikoma nešvaria) ravėdavo paliktą rugių kuokštą. Nenupjautus ir išravėtus rugius supindavo į kasą, į kurią dėdavo duonos su druska, o varpas nulenkdavo į sodybos pusę. Vienose vietose iš palikto nenupjautų rugių plotelio – Jievaro – varpų pindavo vainiką, kitose jas palikdavo dirvoje javų dvasiai. Pinant vainiką, buvo dainuojamos vadinamosios Jievaro dainos.

Mitologija

Gyvybės medis lietuvių, kaip ir kitų indoeuropiečių mitologijoje, buvo siejamas su dinamiškąja varomąja jėga Saule arba šviesa, turinčia nepaprastos reikšmės žemės auginamiems javams ir visai augalijai.
Raith Rovers FC

Istorija

Klubas įkurtas 1883 m.
Jonas Andriškevičius

Jonas Andriškevičius (g. 1944 m. liepos 29 d. Debeikiuose, Anykščių rajonas) – TSRS kariuomenės karininkas, Lietuvos karinis veikėjas, buvęs Lietuvos kariuomenės vadas, atsargos generolas majoras.

Biografija

1967 m. Leningrade baigė Sergejaus Kirovo aukštąją karo mokyklą, 1976 m. Maskvoje baigė Michailo Frunzės karo akademiją. 1996–1997 m. baigė NATO gynybos koledžą Romoje.
1979–1980 m. Sibiro karinės apygardos Operatyvinės valdybos vyr. karininkas, 1980–1981 m. valdybos mokslinės grupės viršininkas. 1981–1984 m. Etiopijos Vyriausiojo karinio patarėjo štabo vyresnysis operacijų karininkas. 1984–1991 m. Vilniaus universiteto Karinės katedros viršininkas. 1991–1992 m. Vilniaus universiteto Reikalų valdybos civilinės apsaugos ir gelbėjimo tarnybos vedėjas.
1992 m. rugpjūčio 30 d. – 1993 m. spalio 26 d. Savanoriškos krašto apsaugos tarnybos Specializuoto mokymo centro, Krašto apsaugos mokyklos (dabar – Generolo Jono Žemaičio Lietuvos karo akademija) viršininkas. 1993–1999 m. Lietuvos Respublikos kariuomenės vadas. Karo prievolės administravimo tarnybos prie Krašto apsaugos ministerijos viršininkas.
Nyderlandų kolonijos Amerikoje

Nyderlandų kolonijos Amerikoje – Nyderlandų valstybės kolonijinės valdos Amerikos žemyne. Jos sudarė dalį Nyderlandų kolonijinės imperijos.
XVII a. Nyderlandų pirkliai įkūrė prekybos taškus bei planatacijas daugelyje Amerikos vietų. Kolonizacija, kai olandai apgyvendintų naujas žemes, buvo nedažnas reiškinys, lyginant su kitomis Europos valstybėmis. Daugelis olandų gyvenviečių amžiaus pabaigoje buvo apleistos ar prarastos, išskyrus Nyderlandų Antilus ir Arubą, kurios išliko Nyderlandų valdomis iki šiol, bei Surinamą, kuris nepriklausomu tapo 1975 m.

Mergelės salos

1625 m. olandai įkūrė bazę St. Croix saloje, tais pačiais metais kaip ir anglai. Prie olandų prisijungė hugenotai, tačiau dėl konflikto su britų kolonija gyvnvietė buvo apleista.
1648 m. olandai įkūrė gyvenvietę Tortolos saloje, o vėliau Anegados ir Mergelės Gordos salose. Britai užėmė Tortolą 1672 m., o Anegadą ir Mergelę Gordą 1680 m.

Gajana

Nyderlandų Vest Indijos Kompanija 1616 m. pastatė fortą prie Essequibo upės. Olandai prekiavo su indėnais bei, kaip ir Suriname, įsteigė cukraus plantacijas, kuriose dirbo vergai iš Afrikos. Tuo tarpu anglai įsteigė plantacijas į vakarus nuo Surinamo upės. Dėl konflikto tarp šių valstybių atskiros regiono dalys kelis kartus ėjo iš rankų į rankas, tačiau 1796 m. Britanija valdė visą regioną. Essequibo, Demerara ir Berbice kolonijas olandai perleido Britanijai 1814 m.
Laukžemė

Geografija

Į pietus – vakarius ir pietvakarius tvyro Laukžemės-Palangos miškai, į šiaurę – šiaurės vakarus latvių Kuršo miškų masyvas. Į šiaurės rytus nuo kaimo yra Pelėkių akmuo (gamtos ir kultūros paminklas), Sūdėnų mitologinis Aukuro akmuo, Sūdėnų botaninis zoologinis draustinis. Šiauriniu kaimo pakraščiu prateka Šventoji, o rytine dalimi teka jos intakas Kulšė.
Mumm-Ra

Mumm-Ra yra indie rock grupė iš Bekshilo, Anglijos. Jų pavadinimas ildinamas iš senovės Egipto Dievo Ra ir mumijų. Grupė išgarsėjo sudalyvavusi „NME Awards Indie Rock Tour“ kartu su The Automatic, The Horrors ir The View.
Žebenkštis

Paplitimas

Žebenkštis paplitusi šiaurinėse Europos, Azijos, Šiaurės Amerikos dalyse, išskyrus Airiją, Islandiją ir rytų Kanadą. Buvo introdukuota Naujojoje Zelandijoje ir Australijoje.
Paplitusi visoje Lietuvoje, tačiau niekur nėra dažna.

Išvaizda

Smulkiausias iki šiol Lietuvoje gyvenantis plėšrūnas. Sveria 70–120 g. Spalva, forma ir gyvenimo būdas panašus į šermuonėlio. Skiriasi trumpesne, iki trečdalio kūno ilgio, vienodos rudos arba baltos spalvos uodega. Vasarą žebenkšties viršutinė kūno pusė ruda, apatinė – balta. Žiemą visas kūnas baltas. Patinai panašūs į pateles.

Buveinė

Aptinkama miškuose, jų pakraščiuose, krūmais apaugusiose pievose, dirvonuose, soduose, parkuose, miško parkuose, gyvenvietėse, o rudenį – dirbamuosiuose laukuose, pavyzdžiui, burokų, runkelių, – visur, kur yra smulkių graužikų. Apsigyvena pelių urveliuose, po medžių kelmais, šaknimis, sustumtomis akmenų, kelmų, žemių krūvomis. Čia gyvena ir žebenkšties medžiojamieji objektai: pelės, pelėnai bei kiti smulkūs žinduoliai.
Veikli ištisus metus. Medžioja prieblandomis, naktį, kai kada ir dieną. Žebenkštis labai judri, gerai bėgioja, plaukioja ir laipioja.

Veisimasis

Poruojasi gegužės–rugsėjo mėnesiais, tačiau dažniausiai pavasarį. Nėštumas trunka 34–35 paras. Per metus išaugina 1 vadą, kurią sudaro 4–7 jaunikliai. 2–3 mėnesių jaunikliai pradeda maitintis savarankiškai. Subręsta 9–10 mėnesių.

Mityba

Maitinasi smulkiais graužikais, taip pat paukščiais ir jų kiaušiniais, vabzdžiais ir kitais bestuburiais.

Amžius

Gyvena 3–4 metus.

Priešai

Lapės, kiaunės, usūriniai šunys, plėšrieji, pelėdiniai, varniniai paukščiai, rečiau – katės. Žūva ruošiant dirvą, nuimant derlių laukuose. Kaip ir šermuonėliai, labai nukenčia besniegėmis žiemomis, nes baltą žebenkštį lengvai pastebi ją gaudantys plėšrūnai.

Vertė

Puošnus, įdomus žvėrelis, mėgstamas sodybose, nes išbaido ir sunaikina daug graužikų.

Apsauga

Lietuvoje nesaugoma, tačiau globotina.